L 135/112
ET
Euroopa Liidu Teataja
23.5.2023
Kuigi praegu kehtestab nõukogu konventsiooniga loodud organis võetavat seisukohta, võib hilisem heakskiitmine sõltuvalt asjaomaste arutelude tulemustest tingida vajaduse võtta vastu otsus sellise muutmislepingu sõlmimise kohta vastavalt ELi toimimise lepingu artikli 218 lõikes 6 sätestatud menetlusele,
ON VASTU VÕTNUD KÄESOLEVA OTSUSE:
Artikkel 1 Seisukoht, mis võetakse liidu nimel konventsiooniosaliste konverentsi üheteistkümnendal istungil, on toetada konventsiooni III lisa muudatuste vastuvõtmist seoses atsetokloori, karbosulfaani, krüsotiilasbesti, fentiooni (üliväikeses koguses valmistatavad tooted, mille koostises on toimeainet vähemalt 640 g/l), iprodiooni, vedeltoodete (emulgeeruv kontsentraat ja lahustuv kontsentraat), mille koostises on parakvaatdikloriidi vähemalt 276 g/l, millele vastab parakvaatioonide sisaldus vähemalt 200 g/l, ning terbufossi kandmisega sellesse lisasse.
Artikkel 2 1.
Konventsiooniosaliste konverentsi üheteistkümnendal istungil liidu nimel võetav seisukoht on toetada Šveitsi, Austraalia, Burkina Faso, Ghana ja Mali esitatud muudatuste (dokument UNEP/FAO/RC/COP.11/13/Add.2) vastuvõtmist, eeldusel et täidetud on järgmised tingimused ja selleks tehakse vajalikud muudatused: a) muudatustega kehtestatud täiendavad eeskirjad ja menetlused on kooskõlas konventsiooni raames kehtivate eeskirjade ja menetlustega; b) muudatustega tagatakse, et eelistatakse kemikaalide kandmist konventsiooni III lisasse ning et täiendavad eeskirjad ei takista kemikaali kandmist III lisasse, sealhulgas siis, kui kõnealune kemikaal on juba kantud konventsiooni VIII lisasse; c) muudatustega tagatakse, et eeskirjad, mida kohaldatakse konventsiooni VIII lisas loetletud kemikaalide ekspordi suhtes, ei ole importivate konventsiooniosaliste kaitse osas vähem ranged kui konventsiooni III lisas loetletud kemikaalide ekspordi suhtes kohaldatavad eeskirjad; d) muudatustega tagatakse, et iga otsus kanda kemikaal konventsiooni VIII lisasse, sealhulgas iga hääletamise teel vastu võetud otsus on siduv kõikide muudatuse ratifitseerinud konventsiooniosaliste suhtes. 2.
Kui teised konventsiooniosalised ei toeta piisavalt käesoleva artikli lõikes 1 osutatud kavandatud muudatusi, on konventsiooniosaliste konverentsi üheteistkümnendal istungil liidu nimel võetav seisukoht toetada kemikaalide konventsiooni III lisasse kandmise otsustamismenetluse muutmist, mis annaks võimaluse hääletada vastavalt artikli 22 lõikele 4 koostoimes artikli 22 lõikega 3 ilma konventsiooni artikli 22 lõike 3 punkti b kohaldamata.
Artikkel 3 Olenevalt olukorra arengust konventsiooniosaliste konverentsi üheteistkümnendal istungil võivad liidu esindajad liikmesriikidega kohapeal koordinatsioonikohtumistel konsulteerides kokku leppida artiklites 1 ja 2 osutatud seisukoha täpsustamises ilma nõukogu täiendava otsuseta.
Artikkel 4 Käesolev otsus jõustub selle vastuvõtmise päeval.